[Video] Boetie steel harte met liedjie aan pasgebore sussieFoto: JumbleJoy/Skermskoot uit die video “You are so beautiful, to me You are so beautiful, to me Can’t you see, you’re everything I hoped for You’re everything that I need, you are so beautiful, to me…” Die internet is behoorlik op hol oor ŉ skattige video van ŉ seuntjie wat die sanger Joe Cocker se treffer “You Are so Beautiful” vir sy pasgebore babasussie neurie. Dié video is reeds in Junie 2015 op sosiale media versprei, maar doen vandeesweek weer die ronde op Facebook. In die video hou die seuntjie sy sussie op sy skoot vas terwyl hulle ma ŉ selfoonvideo daarvan neem. Die kleinding glimlag van oor tot oor. Dié video is al meer as ŉ halfmiljoen keer op Facebook gedeel. “You Are so Beautiful” is geskryf deur Billy Preston, Bruce Fisher en Dennis Wilson. Die liedjie is in 1974 deur Preston opgeneem, maar Cocker het in 1975 ŉ treffer daarmee gehad toe die liedjie vir weke in die no. 5-posisie op die Billboard Hot 100-treffersparade gepryk het. Joe Cocker is in 2014 dood.